open-index/open-wikipedia-markdown huggingface dataset:
The Big Bang Theory

***The Big Bang Theory*** er ein amerikansk sitcom laga av Chuck Lorre og Bill Prady. Serien hadde fyrst premiere på CBS den 24. september 2007. 

Showet har fem hovudpersonar; romkameratane Leonard Hofstadter og Sheldon Cooper, Penny, ei servitrise og aspirerande skodespelar som bur over gangen, og Leonard og Sheldon sine like nerdete og sosialt kleine vener og kolleger, luftfartsingeniør Howard Wolowitz og astrofysikar Raj Koothrappali.

## Roller
*Johnny Galecki som Leonard Hofstadter.
*Jim Parsons som Sheldon Cooper.
*Kaley Cuoco som Penny. 
*Simon Helberg som Howard Wolowitz, M.Eng. 
*Kunal Nayyar som Rajesh Ramayan "Raj" Koothrappali. 
*Sara Gilbert som Leslie Winkle.
*Melissa Rauch som Bernadette Rostenkowski-Wolowitz.
*Mayim Bialik, Ph.D. som Amy Farrah Fowler.
*Kevin Sussman som Stuart Bloom.
## Regelmessige tema og element
### Fantasy
Alle dei fire mannlege hovudkarakterane er ivrige sci-fi-, fantasy- og teikneserie-fans og samlar på memorabilia. 

Serien har hatt mange referansar til kjende fantasyseriar, t.d. *[[Harry Potter]]* og *[[Ringdrotten]]*. Dei er òg fans av *[[Star Trek]]*, *[[Star Wars]]*, *[[Battlestar Galactica]]* og *[[Doctor Who]]*.
### Religion
Religion spelar ei lita rolle i serien. Howard er jødisk og Raj er hindu. Sheldon vaks opp i ein fundamentalistisk kristen familie, og viser til barndommen sin som eit «helvete».
### Howard si mor
I scener der Howard er heime hos seg sjølv, snakkar han med mora si, som ein aldri får sjå ansiktet til. Dette gjer han alltid ved å rope samtaler mellom romma i huset sitt. Det same gjer mora.
## Direktekopla medium
Warner Bros Television styrer dei direktekopla rettane til showet. Heile episodar er tilgjengeleg på tv.com, medan korte klipp og nylege heile episodar er tilgjengeleg på cbs.com. Heile episodar er òg tilgjengeleg på Sohu.com i Kina.
## Kjelder

**Denne artikkelen bygger på «[[:en:The Big Bang Theory|The Big Bang Theory]]» frå ,  den 31. juli 2013.*  

## Bakgrunnsstoff

* Offisiell heimeside
* The Big Bang Theory på Internet Movie Database
Saksumdal kyrkje

**Saksumdal kyrkje** er ei langkyrkje frå 1875 i Lillehammer kommune, Oppland fylke, om lag ei mil vest for Lillehammer by.

## Historie
Arbeidet med kyrkja tok til i 1874 etter at Anders Hovland hadde gjeve tomt til kapell. Murmeister Pedersen og snikkarmeister Kristian Svendsrud var leigde inn, medan resten av arbeidet vart gjort på dugnad. Saksumdølane stilte tømmer og arbeidskraft til disposisjon. Dei første åra hadde ikkje kyrkja omn, da det ikkje var murt pipe. Kapellet var vigsla 26. august 1875 av Halvor Olsen Folkestad. Bygget er i dag titulert som kyrkje.

## Bygningen
Bygningen har vorte ein del endra. Det vart lagt inn straum i 1928 og bygd sakristi i 1934. I 1951 vart bygningen restaurert, og det vart sett inn blyglasvindauge. Ein har sidan fått gravkjellar, uthus og flaumljos. Rullestolrampe kom på plass på 1980-talet.

## Interiør
Altertavla vart laga av snikkarmeister Svendsrud og gjeve til kyrkja som gåve av tomtegjevaren Anders Hovland. Det første orgelet kom i 1895 og er no erstatta med eit nytt.

På 1980-talet vart alteret utsmykka med tekstiler av tekstilkunstnaren Inger Holbø, som òg har laga messehakel.

I 2000 fekk kyrkjerommet bilete laga av biletkunstnar Borgny Farstad Svalastog.

## Kjelder

**Denne artikkelen bygger på «[[:nb:Saksumdal kyrkje|Saksumdal kyrkje]]» frå ,  den 1. august 2013.*  

## Bakgrunnsstoff
* Kyrkjesøk – Saksumdal kirke
* 
*
Anne Husebekk

**Anne Husebekk** () var ein norsk lege og professor i immunologi ved UiT – Noregs arktiske universitet (UiT), der ho var rektor i perioden 2013–2021. Ho var medlem av DNVA, visepresident i International Science Council og nest-leiar i styret for University of the Arctic (Uarctic).

## Utdanning og forsking
Anne Husebekk vart uteksaminert lege frå Universitetet i Tromsø i 1982, og tok medisinsk doktorgrad i 1989. Ho vart spesialist på immunologi og transfusjonsmedisin i 1991. I 2002 fekk ho stilling som professor i immunologi ved same institusjon. Husebekk forska særleg på transfusjonsmedisin og alloimmun trombocytopeni (blodplatemangel) hjå foster og nyfødde.

## Karriere
Anne Husebekk var tilsett ved Institutt for medisinsk biologi ved Universitetet i Tromsø. Frå 2006 til 2011 var ho fag- og forskningssjef ved Universitetssjukehuset Nord-Noreg.

I 2013 vart ho vald til rektor ved Universitetet i Tromsø saman med prorektorane Kenneth Ruud (forskning/utvikling) og Wenche Jakobsen (utdanning). Husebekk vart attvald for ein andre 4-årsperiode som rektor ved UiT - Noregs arktiske universitet i 2017. Ho var òg styreleiar ved UiT i rektorperioden.

Som rektor ved UiT fekk ho styrka universitetet sin arktiske profil. Som ein del av dette skifta universitetet namn til UiT – Noregs arktiske universitet i 2013. Ho var aktiv på etablere internasjonalt samarbeid med institusjonar utanfor Europa, spesielt i Asia og var ein pioner i samarbeidet med Singapore. Under hennar leiing vart fleire høgskolar fusjonert inn i universitetet og UiT fekk med det eit større ansvar for heile landsdelen. I denne perioden ekspanderte universitetet gjennom ny bygningsmasse, større studenttal og nye studieprogram.

I 2015 vart ho leiar for Framsenteret. I perioden 2023-2025 fungerte ho som leiar av Senter for hav og Arktis ved UiT - Noregs arktiske universitet.

## Nasjonale og internasjonale verv
I tillegg til å vere aktiv i norsk utdannings- og universitetspolitikk hadde Anne Husebekk viktige nasjonale og internasjonale verv. 
Ho var visepresident i den internasjonale foreininga for transfusjonsmedisin (ISBT), hadde fleire verv i Noregs forskingsråd og tatt del i offentlege utreiingar for Biobanklova og Helseforskingslova. Ho var nestleiar i styret for Forsvarets høgskole, styremedlem i styret for Forsvarets forskningsinstitutt. Som representant for DNVA var ho nestleiar i styret for Senter for Grunnforskning (CAS). Husebekk var styremedlem i helseforetaket Helse Nord og styreleiar i Tromsø Forskningsstiftelse. Husebekk var nestleiar i styret i University of the Arctic (Uarctic) og visepresident i International Science Council (ISC), der ho var leiar av «Committee of Freedom and Responsibility in Science».

## Kjelder

*«Husebekk, Anne» . *Ansatte ved Universitetsledelsen*, uit.no. Vitja 21. november 2015.

## Bakgrunnsstoff
Vingrom kyrkje

**Vingrom kyrkje** er ei langkyrkje frå 1908 i Lillehammer kommune, Innlandet. Byggverket er i tre og har 270 sitjeplassar.

Kyrkja fekk gravkjellar i 1941 og vart grundig pussa opp i 1958–59. Biletet i altartavla er måla av Lars Jorde.

## Bakgrunnsstoff
* 
* Kyrkjesøk – Vingrom kirke
* 
*
Fåberg kyrkje

**Fåberg kyrkje** er ei krosskyrkje frå 1727 i Lillehammer kommune, Oppland fylke.

Bygningen er av tømmer og har 370 sitjeplassar. Det er ei krosskyrkje, slik dei fleste kyrkjene vart bygde på 1700-talet i Gudbrandsdalen, inspirert av domkyrkja i Oslo. Fåberg er den einaste med tårnet i vest; dei andre har sentraltårn. Ein trur at det kan vere den lokale byggmeisteren Svend Olsen Traaseth som var byggmeister for kyrkja. Han bygde sidan fleire kyrkjer i Gudbrandsdalen og Valdres.

Kyrkja vart modernisert på 1800-talet: Interiøret vart forenkla og veggane kvitmåla. Ved ei restaurering i 1956 vart kyrkja ført tilbake til sin gamle stil.

Døypefonten av kleberstein er frå 1100-talet. Altartavla har eit bilete som er måla av Fåberg-målaren Ole Larsen Smerud. Han hadde fått målaropplæring i København, der han var kongeleg våpenmalar. Måleriet av Jesus på krossen vart gjeve som gåve til kyrkja i 1810.

To portalar frå den gamle stavkyrkja i Fåberg er oppbevart på Kulturhistorisk museum i Oslo. Eit krusifiks frå mellomalderen er på Maihaugen. Den gamle almissetavla frå kyrkja frå 1668 er no i Garmo stavkyrkje på Maihaugen.

På kyrkjegarden finn ein mellom anna to krigsgraver for allierte soldatar (*Commonwealth War Graves*) frå fyrste verdskrig, og nord for kyrkja er ein runestein som vart funnen i området.


Fåberg kirke – altertavle.jpg|Altartavle av Johannes Ellingsen Segalstad
Fåberg kirke – prekestol.jpg|Preikestol av Johannes Ellingsen Segalstad
Fåberg kirke – døpefont.jpg|Døypefont
Fåberg kirke – orgel.jpg|Orgel frå NOHF


## Kjelder

**Denne artikkelen bygger på «[[:nb:Fåberg kyrkje|Fåberg kyrkje]]» frå ,  den 1. august 2013.*  

## Bakgrunnsstoff
* 
* 
* 
*
Øyer kyrkje

**Øyer kyrkje** er ei krosskyrkje frå 1725 i Øyer kommune i Innlandet. 

Byggverket er i tre og har 300 sitjeplassar. Tårnet kom til noko seinare på 1700-talet, og kyrkja har endra farge og framtoning opp gjennom åra. Ei stund var ho raud. Klokkene hang i ein stopul heilt til 1866.

## Sjå òg
* Øyer prestegard

## Bakgrunnsstoff
* 
* Øyer og Tretten kyrkjelege råd 
* 
* 
*
Tretten kyrkje

**Tretten kyrkje** er ei krosskyrkje frå 1728 i Øyer kommune, Innlandet. Byggverket er i tre og har 300 sitjeplassar.

Kyrkja fekk tårn i 1807, og det vart kledd med sink i 1875. I 1999 stengde kyrkja, og tårnet vart teke ned året etter pga. store råteskadar. Kyrkja fekk nytt, lågt tårn i 2015.

## Bakgrunnsstoff
* 
* 
* Øyer og Tretten kyrkjelege fellesråd om kyrkja  og interiøret 
* 
* 
* 

## Fotnotar
Fernando De Napoli

**Fernando De Napoli** () er ein italiensk, tidlegare fotballspelar frå Chiusano di San Domenico i provinsen Avellino. Midtbanespelaren er særleg kjend frå sine seks år (1986-92) med SSC Napoli. Han vann to italienske seriemeisterskap, eitt cupmeisterskap og UEFA-cupen med klubben. Mellom 1986 og 1992 spela han 54 landskampar for Italia og vann VM-bronse i 1990.

## Karriere
### Klubbspel
De Napoli debuterte i 1982 for fotballklubben Rimini Calcio i Serie C. Sommaren 1983 flytta han over til Serie A-klubben Avellino, der han spela i tre år. I 1986 gjekk han vidare til naboklubben i Campania-regionen, SSC Napoli. Her var han dei neste sesongane mellom dei viktigaste spelarane i klubben, i det som skulle verte Napoli-klubben si stordomstid. De Napoli spela mellom andre saman med Diego Maradona. Gjennom dei seks åra i Napoli var De Napoli med på å vinne både serien og cupen i sin fyrste sesong, 1987. To år seinare sigra klubben med samanlagt 5-4 over tyske Stuttgart i dobbelfinalen i UEFA-cupen, før det i 1990 vart eit nytt seriemeisterskap.

De Napoli vart i i 1992 overført til AC Milan. Her fekk han lite speletid og gjekk då i juli 1994 vidare til Reggiana. Der spela han i tre sesongar, for ein klubb som då var med i Serie A. Han la opp i 1997.

### Landslagsspel
De Napoli fekk sin landslagsdebut for Italia den 11. mai 1986 mot Kina. Kampen vart spela i Napoli og Italia vann 2–0. Han deltok i VM 1986, EM 1988 og VM 1990. I den sistnemnde meisterskapen spela han alle kampane, unnateke den avsluttande bronsefinalen, der Italia slo England 2-1. Totalt spela han 54 kampar for Italia. Hans einaste landslagsmål kom mot Argentina i ein vennskapslandskamp i 1987.

### Merittar
*VM-bronse 1990 for Italia
*Vinnar av UEFA-cupen 1989 med SSC Napoli
*Italiensk seriemeister 1987 og 1990 med SSC Napoli
*Italiensk cupmeister 1987 med SSC Napoli

## Kjelder


**Denne artikkelen bygger på «[[:en:Fernando De Napoli|Fernando De Napoli]]» frå ,  den 31. juli 2013.*  


## Bakgrunnsstoff
* World Football Profile
Syndmøre practiske Landhuusholdningsselskab

**Syndmøre practiske Landhuusholdningsselskab** var ei patriotisk foreining med formål å utvikle næringslivet og landbruket på Sunnmøre. Selskapet vart skipa 2. november 1773 hjå Melchior Falch i Borgund (dagens Ålesund kommune). Falch sjølv og presten Hans Strøm stod bak initiativet. Med på skipinga var også andre embetsmenn og leiande folk på Sunnmøre. Selskapet som var inspirert av Det kongelige Danske Landhuusholdningsselskab, dreiv mellom anna med premiering av bønder for nyttige tiltak og skulle elles drive opplysningsverksemd om forbetring av landbruket og andre næringsvegar i distriktet. Selskapet var eit av dei eldste i sitt slag i Noreg og vart føredøme for tilsvarande foreiningar andre stader i landet. Selskapet delte til dømes i 1778 ut premiar på 10 riksdalar for bygging av «fæhuser av sten», 8 riksdalar for «opbrutt akerland», 6 riksdalar for «skutt 6 voksne ulver» og 5 riksdalar for potetdyrking. Verksemda i selskapet tok slutt i 1816, men det er uklart kvifor. Truleg gjekk selskapet inn i Det Kgl. Selskap for Norges Vel. Norges Vel vart skipa i 1809 med eigen distriktskommisjon for Sunnmøre og i denne distriktskommisjonen var same personane (prost Baade, sorenskrivar Kildal og futen Landmark) som i leiinga for Landhuusholdningsselskapet.

Claus Frimanns dikt om skipinga av Norges Vel omtalar Syndmøre practiske Landhuusholdningsselskab:

## Medlemmar
Til stades på skipingsmøtet:
* prost Peder Nerem
* løytnant Schieldrop
* presten Christian Meldal
* presten Johannes Brun (halvbror av Johan Nordahl Brun)
* P.F. Astrup i Spjelkavik
* tollbetjent Jens Lindorph
* handelsmann Arnoldus Heide
* handelsmann Andreas Luth
* handelsmann Nils Hagerup
* handelsmann Johannes Boldt
* handelsmann Jochum C. Rode
* handelsmann Ole Honningdal

Andre kjende personar som slutta seg til:
* Sivert Aarflot, redaktør m.m.
* Ole Alsing, fut på Sunnmøre
* Nicolai Astrup (1748-1802), prest
* Johan Christopher Haar Daae, prest
* Claus Frimann, prest
* Christian F. Hagerup, prost, son av biskop Eiler Hagerup d.e.
* Ole Sevrin Kildal, sorenskrivar
* Joachim de Knagenhielm, amtmann
* Ludolf Krohn, prest
* Andreas Landmark, fut
* Nils L. Landmark, sorenskrivar, politikar
* Ludvig Pontoppidan, prest, son av Erik Pontoppidan
* Peter Frederik Suhm, historikar
* Laurits Weidemann, embetsmann
* Carl Rønneberg, forretningsmann («Ålesunds grunnleggjar»)

Æresmedlemmer:
* Peter Daniel Baade, prost 
* Johan Lausen Bull, embetsmann
* Ole Christian Bull, fut, diktar
* Hilmar Meincke Krohg, amtmann, Eidsvollsmann 
* Christian Ditlev Frederik Reventlow, greve, statsminister
* Ole Hannibal Sommerfelt, amtmann

## Kjelder
Makassarsundet

**Makassarsundet** (indonesisk *Selat Makassar*) er eit smalt, djupt sund mellom øyane Borneo og Sulawesi i Indonesia. I nord går sundet over i Sulawesihavet medan sundet i sør munnar ut i Javahavet. 
Sundet er 600–800 km langt og frå 120 til 370 km breitt.
Største djupna i Makassarsundet er 2&nbsp;458 meter. Sundet er ein del av Wallacelinja. 

Hamnebyane Balikpapan på Borneo, og Makassar og Palu på Sulawesi, ligg på høvesvis vestida og austsida av Makassarsundet. Makassarsundet er vanleg rute for havgåande fartøy som er for store til å passere gjennom Malakkasundet.

Det finst ei rekkje øyar i sundet. Dei største er Lautøya og Sebuku.
Mahakam- og Karanganelva på Borneo renn ut i sundet.

4. februar 1942 vart utkjempa eit stort sjøslag mellom den japanske marinen på den eine sida og allierte styrkar frå Nederland og USA på den andre. Etter fem dagar mislukkast dei allierte i å hindra japanarane i å gå i land ved Balikpapan, og dei japanske styrkane kunne byrja okkupasjonen sin av Nederlandsk Borneo.

## Kjelder


**Denne artikkelen bygger på «[[:en:Makassar Strait|Makassar Strait]]» frå ,  den 1. august 2013.*
Sundasundet

**Sundasundet** er eit om lag 200 kilometer langt og mellom 25 og 110 kilometer breitt sund mellom øyane Sumatra og Java i Indonesia. Sundet går frå Javahavet i nord og munnar ut i Indiahavet i sør. Fleire vulkanske øyar ligg i sundet, mellom dei Krakatau.

Sundasundet er ei mykje nytta ferdsleåre for skipstrafikken mellom Indiahavet og Sørkinahavet, med  passerande skip årleg (2012). Sundet er i gjennomsnitt 50-65 meter djupt, men over eit større område er det berre om lag 18 meter djupt.
 
28. februar og 1. mars 1942 stod eit stort sjøslag i Sundasundet, mellom Japans marine på den eine sida og USAs marine støtta av Nederland og Australia på den andre.

## Notar

## Kjelder

**Denne artikkelen bygger på «[[:nb:Sundasundet|Sundasundet]]» frå ,  den 1. august 2013.*  
 

**Denne artikkelen bygger på «[[:de:Sundastraße|Sundastraße]]» frå ,  den 1. august 2013.*
Fåvang kyrkje

**Fåvang kyrkje** er ei krosskyrkje i Ringebu kommune, Innlandet. Ho vart truleg oppført i 1627–30 og har ca. 170 sitjeplassar.

Fåvang kyrkje vert av og til kalla stavkyrkje, men her er ikkje noko stavverk, så den nemninga er misvisande. Likevel er det brukt materialar frå tidlegare stavkyrkjer i dalen, og den som ser nøye etter, vil finne bumerke og knivristningar på gjenbrukte plankar på nordsida ute og på sørsida innvendig. Det verserer fleire teoriar, men ein veit ikkje sikkert kven som har bygd kyrkja slik ho nå står.

Det sentrale inventaret er i renessansestil. Kristen Listad skar kongemonogrammet (for Kristian VII) i 1789, og somme meiner at han også skar det krusifikset som heng på veggen.

## Bakgrunnsstoff
* 
* 
* 
*
Venabygd kyrkje

**Venabygd kyrkje** er ei krosskyrkje frå 1780 i Ringebu kommune i Innlandet fylke. Byggverket er i tømmer og har 170 sitjeplassar.

Som i mange andre kyrkjer har ein måla veggane innvendig også i Venabygd, men i 1955 vart dei avluta og inventaret restaurert i eit arbeid der Finn Krafft var konsulent. Ragnvald Einbu skal ha pussa opp altertavla nokre år tidlegare.

Kristen Listad har laga eit krusifiks og korskilje med kongemonogram for Kristian VII). Nokre kjelder meiner at han òg står bak altartavla og preikestolen.

## Fotnotar

## Bakgrunnsstoff
* 
* Om kyrkjene i Venabygd
* 
* 
* Lokalhistoriewiki om Ragnvald Einbu
Nintendogs

***Nintendogs (ニンテンドッグス Nintendoggusu)*** er eit kjæledyrsimulator-videospel utvikla og utgjeve av Nintendo til Nintendo DS. Det blei fyrst utgjeve i Japan i 2005, og blei seinare utgjeve i Nord-Amerika, Australia, Europa og andre regionar. Det fanst opphavleg tre forskjellige versjonar: *Dachshund & Friends*, *Lab & Friends* (*Shiba & Friends* i Japan) og *Chihuahua & Friends*. Spelet har blitt gjeve ut på nytt to gonger etter det, fyrst som ei samla utgjeving med ei spesiell utgåve av Nintendo DS, med ein ny versjon kalla *Nintendogs: Best Friends*, og seinare som *Nintendogs: Dalmatian & Friends*.

I Nintendogs brukar spelaren berøringsskjermen til å klappe hundane og bruke ulike element som har blitt funne eller kjøpt. Dette er alt frå ballar og frisbear, til leiker, mat og til å halde hundane nøgde. Den innebygde mikrofon brukar spelaren til å rope på hundane, få dei til å gjere triks og uttale namnet til hunden i byrjinga av spelet, i tillegg til å lære hunden kommandoar som "sitt" eller "rull over". Spelaren kan gå på tur med hundane sine og til parken dersom dei ynskjer det. Dei kan òg møte hundane til andre spelarar i multiplayer-modus ved å bruke DS-ane sin trådløse linking.

Nintendogs fekk for det meste positive tilbakemeldingar. Spelet har ein score på 85% på Game Rankings og har vunne mange prisar. Pr. 31. mars 2013, har alle versjonane av Nintendogs kombinert solgt 23,95 million eksemplar verda over, noko som gjer spelet det andre på Nintendo DS bestseljarlista, berre bak *[[New Super Mario Bros.]]*.  I 2010 blei det annonsert ein etterfylgjar, med tittelen *[[Nintendogs + Cats]]*, som vil bli lansert for Nintendo 3DS.

## Kjelder

**Denne artikkelen bygger på «[[:en:Nintendogs|Nintendogs]]» frå ,  den 1. august 2013.*  
 

## Bakgrunnsstoff
* Offisiell ''Nintendogs'' nettstad (Engelsk, USA)
* Offisiell ''Nintendogs'' nettstad (Engelsk, Storbritannia)
Sødorp kyrkje

**Sødorp kyrkje** er ei krosskyrkje på Vinstra i Nord-Fron kommune i Innlandet.

Kyrkja vart oppført i 1750–52 av byggmeistrane Erland Bryn og Hans Sæter. (Per Korpberget vert av og til nemnt i samband med kyrkja, men det kan vere fordi han har bygd så mykje anna i området.) Kyrkja stod på Sødorp, sør på Vinstra, til 1910. I 1850 bles tårnet ned, og kyrkja fekk eit lågare spir. Så vart kyrkja flytta til prestegarden Nordgard Brandvold, og då fekk ho igjen eit høgt spir. Nokre år seinare vart Sødorp kapell bygd på den gamle kyrkjestaden, som er frå mellomalderen.

Inventaret frå gamlekyrkja vart overført til den nye kyrkja, men i 1762–65 laga Kristen Listad både altartavle, preikestol og korboge med kongemonogram (for Frederik V). Han skar òg eit krusifiks samt relieffigurar av Peter og Sakkeus på to av dørene. Inventaret har vore overmåla, men er seinare fargerestaurert. Orgelet er digitalt.

## Fotnotar

## Bakgrunnsstoff
* 
* Nord-Fron kyrkjelege fellesråd
* Kyrkjene i Nord-Fron  (Norsk nettskole)
* 
* 
*
Sødorp kapell

**Sødorp kapell** er ei langkyrkje på Vinstra i Nord-Fron kommune i Innlandet. Bygningen er av tre og har 169 sitjeplassar.

Kapellet står på den gamle kyrkjestaden på Vinstra, der det har vore kyrkje sidan mellomalderen, med unntak av åra 1910–1929. I 1910 vart Sødorp kyrkje flytta til prestegarden på den andre sida av Lågen, og allereie i 1929 bygde frøningane nytt kapell på den gamle kyrkjestaden. Det vart utvida i 1970–72 og igjen i 2009.

Halvdan Holbø har laga altartavla.

## Bakgrunnsstoff
* Nord-Fron kyrkjelege fellesråd 
* Kyrkjene i Nord-Fron  (Norsk skolenett)
* 
* Kyrkjeblad for Nord-Fron nr. 3/2009, s. 10 (om utvidinga i 2009)
* 
*
Jill Johnson

**Jill Johnson** () er ein svensk songar og låtskrivar. Ho er særleg knytt til countrysjangeren, men har også laga mellom anna blues, pop og rock.
Ho er kjend for «Kärleken är», som ho deltok i Melodifestivalen og Eurovision Song Contest 1998 med, og «Crazy in Love», også denne eit bidrag i Melodifestivalen.

Jill Johnson har også arbeidd i media med fjernsynsserien *Jills veranda*. Serien var filma i Nashville og tok for seg opphavet til countrymusikk og hadde ulike countrytilknytte gjester.

## Diskografi
### Album
*1996 - Sugartree
*1998 - När hela världen ser på
*2000 - Daughter of Eve
*2001 - Good Girl
*2003 - Discography 1996-2003
*2004 - Roots and Wings
*2005 - Being who you are
*2005 - The Christmas In You
*2007 - Music Row
*2008 - Baby Blue Paper
*2009 - Music Row II
*2010 - The Well-Known And Some Other Favourite Stories
*2010 - Baby Blue Paper Live
*2011 - Flirting With Disaster
*2011 - Välkommen jul
*2012 - A Woman Can Change Her Mind
*2013 - Duetterna
*2014 - Livemusiken från Jills veranda
*2014 - Songs for Daddy

## Kjelder

## Bakgrunnsstoff
Jørn Sandnes

**Jørn Sandnes** () var ein norsk historikar. Han vart dr. philos. i 1971 og var professor i historie ved Universitetet i Trondheim frå 1975 til 1993. Frå 1993 til han døydde i 2007 var han professor emeritus ved Institutt for historie og klassiske fag.

## Liv og gjerning
Sandnes var av gardbrukar-slekt. Sjølv gjekk han skulevegen og vart cand.philol. ved Universitetet i Oslo i 1953 med nordisk hovudfag og hovudoppgåva *Elve- og innsjønavnene i Snåsa*. Seinare i livet forska han mykje på stadnamn og var medredaktør for *Norsk stadnamnleksikon*.

Tida 1954–60 styrte Sandnes realskulen i Snåsa. Samstundes skreiv han tobandsverket *Snåsaboka*. Etter fire år som lektor ved universitetet i Kiel vart han i 1964 tilsett ved Historisk institutt ved Noregs Lærarhøgskole, det seinare Universitetet i Trondheim. Frå 1975 var han professor i historie og åra 1978-81 rektor ved universitetet. Fram til 1992 engasjerte han seg over fleire felt; både fagleg, organisatorisk og universitetspolitisk.

Sandnes tok del då nordiske historikarar i 1960-åra undersøkte busettinga i seinmellomalderen. Basert på dette arbeidet tok han doktorgraden i 1971 med avhandlinga *Ødetid og gjenreisning. Trøndsk busetningshistorie ca 1200–1600*. Utifrå same materialet skreiv han mange artiklar om politisk, kyrkjeleg og sosial historie.

Perioden 1976–85 redigerte Sandnes lokalhistorietidsskriftet *Heimen*. Til Trondheim sitt 1000-årsjubileum var han hovudredaktør for seksbandsverket om byhistoria.

## Kjelder
*allkunne.no

## Bakgrunnsstoff
*Jørn Sundnes sitt private arkiv ved NTNU Universitetsbiblioteket
Kvikne kyrkje i Nord-Fron

**Kvikne kyrkje** er ei tømra krosskyrkje i Nord-Fron kommune i Innlandet. Ho vart oppført i 1764 og har 175 sitjeplassar.

Byggmeister ved oppføringa var Per Korpberget. Før Storofsen — den store flaumen i 1789 — stod kyrkja litt lengre ned, ved garden Sylte. Etter flaumen vart ho flytta til Tune, der ho framleis står.

Eistein Guttormsen Kjørrn har laga altartavle og preikestol til kyrkja. Preikestolen er kopiert etter Jakob Klukstad sin preikestol i Heidal kyrkje, som brann i 1933. Også altartavla er inspirert av tavla i Heidal, men her har Kjørrn vore noko friare.

Døypefonten i kleberstein er overført frå ei tidlegare kyrkje. Ragnvald Einbu måla kyrkjebenkane i 1922 med ulike blomar og rankar, englar og dyr. Kyrkja har fått digitalorgel, men dei gamle orgelpipene pyntar framleis opp.

## Bakgrunnsstoff
* 
* Nord-Fron kyrkjelege fellesråd 
* Kyrkjene i Nord-Fron (Norsk nettskole)
* 
* 
*
Kvam kyrkje i Nord-Fron

**Kvam kyrkje** er ei tømra krosskyrkje i Nord-Fron kommune i Innlandet fylke. Ho vart oppført etter andre verdskrigen og vigsla i 1952, etter at den førre kyrkja brann i aprildagane 1940.

Byggmeister ved oppføringa var Anders Haverstad. Arkitekt Magnus Poulsson teikna både altartavla og preikestolen, medan treskurden er utført av Mathias Fjerdingren og Anders Johnsgard. Døypefonten er av kleberstein. Arkitekten teikna òg altarsølvet.

Ei rekke britiske soldatar fann si grav her, og på kyrkjegarden er ein eigen minnelund for desse med eit monument og namneplater. Ein kvamvær som fall i april 1940, har sitt monument, og på den andre sida av E6 er Kvam fredspark med eit minnesmerke over falne norske soldatar. På kyrkjegarden er det elles mange fine klebersteinsgravminne.

## Bakgrunnsstoff
* 
* Nord-Fron kyrkjelege fellesråd 
* 
* 
* 
*
Taiwansundet

**Taiwansundet** eller **Formosasundet** er eit 180 kilometer breitt sund mellom det kinesiske fastlandet og øya Taiwan. Sundet vert rekna som den nordlegaste delen av Sørkinahavet,  lenger mot nordaust fylgjer Austkinahavet. På sitt smaleste er sundet 131 km breitt.

Vest for Taiwansundet ligg provinsen Fujian, på kysten av denne ligg mange små øyar. Mot aust er kysten av Taiwan, medan Pescadores-øyane ligg ute i sørdelen av sundet. Havområdet er rikt på fisk. 

## Kjelder

**Denne artikkelen bygger på «[[:nb:Taiwansundet|Taiwansundet]]» frå ,  den 1. august 2013.*
Labrador-halvøya

**Labrador-halvøya** (engelsk *Labrador Peninsula*) er ei stor halvøy aust i Canada. Ho er avgrensa mot vest av Hudsonbukta, i nord mot Hudsonsundet, i aust mot Labradorhavet og i søraust mot St. Lawrence-bukta.

Labrador-halvøya omfattar regionen Labrador, som er ein del av provinsen Newfoundland og Labrador, i tillegg til regionane Saguenay-Lac-Saint-Jean, Côte-Nord og Nord-du-Québec; alle desse høyrer til provinsen Quebec. Halvøya har eit areal på 1&nbsp;400&nbsp;000 km2, og eit folketal kring 150&nbsp;000 (2006).

Halvøya har namn etter den portugisiske oppdagaren João Fernandes Lavrador som nådde austkysten av Labrador i 1498. Året etter fekk han einerett på å utforske den atlantiske kysten av halvaøya av kong Manuel I av Portugal.

## Kjelder

**Denne artikkelen bygger på «[[:en:Labrador Peninsula|Labrador Peninsula]]» frå ,  den 1. august 2013.*
Gjermundnes

**Gjermundnes** er eit nes ved munninga av Tresfjorden i Romsdalsfjorden, Vestnes kommune, Møre og Romsdal. Gjermundnes er også namnet på den gamle storgarden på neset. Delar av garden blir nytta til landbruksskulen for Møre og Romsdal, der er også Landbruksmuseet for Møre og Romsdal. På Gjermundnes er det fleire store gravrøyser og rike funn frå steinalder og jernalder. Gjermundnes kan ha eksistert som gardsbruk allereie i steinalder eller bronsealder. På 1600-1700-talet hadde fleire futar over Romsdal sete på Gjermundnes. Gerhard Schøning vitja garden som framsto som eit mønsterbruk «en af de største og beste Gaarde i Romsdalen».

## Kjelder
Nell Gravlie

**Nell Gravlie** () var ein norsk smed, tømmerhoggar og spelmann frå Sand i Nord-Odal. Han er kjend for å ha funne opp tømmersaksa, som i 1928 vart mønsterverna. Både Nord-Odal og Rømskog, seinare også Aurskog-Høland kommune, tok gravliesaksa i bruk i kommunevåpenet sitt.  

## Notar
Aurskog kyrkje

**Aurskog kyrkje** er ei trekyrkje (bindingsverk) i Aurskog-Høland kommune, Akershus fylke. Kyrkja vart teikna av Otto Schønheyder og oppført av byggmeister Günther Schüssler i 1881, men vigsla først den 2. juni året etter. Bygningskroppen har tilsynelatande eit par svært korte tverrarmar, men det er i praksis ei langkyrkje.

Kyrkjegarden er på den andre sida av fylkesveg 239. Der står eit gravkapell, Aurskog kapell, som vart teikna av B. Askvig og oppført i 1964.
## Bakgrunnsstoff
* Sigrid og Håkon Christie: Aurskog kirke i «Norges kirker»
* 
* Aurskog kirke på Kyrkjesøk
*
Tømmersaks

**Tømmersaks** eller **tømmerklype** er ein skogsreiskap som vert nytta for å handsama tømmer i samband med borking, lasting på stutting og for å dra og lyfta tømmeret på lunningsplassar. Tømmersaksa vart oppfunnen av Nell Gravlie frå Sand i Nord-Odal.

## Galleri

Nord-Odal komm.svg|Tømmersaks i kommunevåpenet til Nord-Odal kommune
Rømskog komm.svg|Tømmersaks i kommunevåpenet til Rømskog kommune
Tømmerlunning med saks.jpg|Tømmerlunning med saks.


## Kjelder
Stalheim Hotell

**Stalheim Hotell** er eit hotell på Stalheim, ca. 36 km aust for Voss langs E16 og 12 km vest for Gudvangen inst i Nærøyfjorden. Hotellet slik det står i dag vart bygd i 1960 og utvida i 1966. Det har 124 rom og plass til 218 gjestar. Hotellet ligg på toppen av Stalheimkleiva. 

## Bakgrunnsstoff
Government Communications Headquarters

**Government Communications Headquarters** (**GCHQ**) er eit statleg etterretningsorgan i Storbritannia. GCHQ arbeider med å hindra spionasje mot Storbritannia frå utlandet, men driv òg sjølv med omfattande spionasje i form av avlytting av elektronisk kommunikasjon og samarbeider tett med NSA i USA.

## Kjelder

## Bakgrunnsstoff

*
Løken kyrkje

:*For kyrkja med liknande namn på Løkken Verk i Trøndelag, sjå [[Løkken kyrkje]]*

**Løken kyrkje** er ei langkyrkje frå 1883 i Aurskog-Høland kommune i Akershus fylke.

Kyrkja vart oppført av byggmeister Andreas Keitel på grunnlag av teikningar utarbeida av A.C. Furuholmen (og korrigert av Jacob Wilhelm Nordan). Dette er den tredje kyrkja på Løken. De to førre stod litt lenger sørvest.

## Bakgrunnsstoff
* Sigrid og Håkon Christie: Løken kirke i «Norges kirker»
* 
* 
* 

Fil:Løken gamle kirke T033 01 0096.jpg|Gamlekyrkja som vart brukt fram til 1883
Fil:Løken kirke, Akershus - Riksantikvaren-T033 01 0033.jpg|Kyrkja omkring 1920
Fil:Løken kirke interiør T033 01 0032.jpg|Ein trur at Torsten Hoff skar altartavla.
Søndre Høland kyrkje

**Søndre Høland kyrkje** er ei krosskyrkje i tre i Aurskog-Høland kommune, Akershus fylke. Dette er den tredje kyrkja på Hemnes. Dei to tidlegare kyrkjene stod nordvest for tettstaden.

Kyrkja vart oppført i 1865–66 av byggmeistrane Gulbrand Johnsen og Andreas Sand på grunnlag av teikningar utarbeida av Anders Haneborg. Haneborg tok utgangspunkt i Båstad kyrkje, som er teikna av Christian H. Grosch.

Biletet i altartavla er måla av Christen Brun i kopi etter Adolph Tidemand, og motivet er hans populære bilete av oppstoda frå Bragernes kyrkje i Drammen. Klebersteinsdøpefonten vart tidlegare brukt i gamlekyrkja. Eit orgel av Amund Eriksen frå 1866 vart bygd om av Norsk Orgel- og Harmoniumfabrikk i 1965.

På kyrkjegården står eit gravkapell frå 1924.

## Referansar

## Bakgrunnsstoff
* Sigrid og Håkon Christie: Søndre Høland (Hemnes) kirke i «Norges kirker»
* 
* Søndre Høland kirke på Kyrkjesøk
*
Setskog kyrkje

**Setskog kyrkje** er ei langkyrkje i tre i Aurskog-Høland kommune, Akershus fylke.

I kyrkja er det dels brukt om att materialar frå den tidlegare kyrkja (1846), som stod på ein annan stad.

## Kjelder

## Bakgrunnsstoff
* Sigrid og Håkon Christie: Setskog kirke i «Norges kirker»
* 
* Setskog kirke på Kyrkjesøk
*
Bjørkelangen kyrkje

**Bjørkelangen kyrkje** er ei langkyrkje i tre i Aurskog-Høland kommune, Akershus fylke.

Kyrkja vart oppført i 1923–25 av byggmeister Olaf Fallet og dei tre sonane hans.

Korveggen er måla av Gunnar Wang med eit bilete (på 7,5 m x 5 m) av himmelferda. Dette vart dekt til ved ei restaurering i 1951–53, då kyrkja fekk nytt inventar skore av Audun Bødtker, m.a. med relieffpanel på framsida av alteret og ei kalvariegruppe oppå det. I 2001–02 vart Wangs bilete avdekt og Bødtkers panel fjerna. Kyrkja har òg eit sidealtar i vest. (Hovudinngangen er i sør.) Bødkter har dessutan laga preikestol og døypefont.

Kyrkjegarden (vigsla 1. februar 1913) vart teken i bruk nokre år før kyrkja vart oppført. Eit kombinert bårehus og servicebygg vart vigsla i 1982.

## Bakgrunnsstoff
* 
* Sigrid og Håkon Christie: Bjørkelangen kapell i «Norges kirker»
* 
* Bjørkelangen kirke på Kyrkjesøk
*
Tømmernål

**Tømmernål** eller **pjaks** er ein jarnbolt som er spiss i den eine enden og med hovud i andre enden. Tømmernåla vert slegen inn i tømmerestokkane med øks for å festa ein kjetting til dei, som i sin tur held dei fast til ein stutting eller eit lunnedrag.

## Kjelder
*Definisjon  ved Kystmuseet.no

## Bakgrunnsstoff
*Tømmernål ved Digitalt Museum
*Skat, pjaks og litt anna ved trollheimsporten.no
Borkspade

**Borkspade** er ein skogsreiskap som vert nytta for å barka tømmer ved hogst. Tidlegare, då ein nytta hest for å køyra fram tømmeret, var det vanleg å barka det i samband med felling og kvisting. Tømmeret gleid då lettare på snøen og vart lettare å dra for hestane, slik at ein kunne køyra større lass. Det førte òg til at tømmeret turka fortare og det hindra at borkbiller gjorde skade på tømmeret. Tømmeret er lettast å barka når sevja stig. Om vinteren når borken er frosen kan borking verta hardt arbeid. 

Borkspadar har eit langt skaft av tre. På enden av skaftet var det ei kule, som førte til at ein fekk betre tak på spaden når han vart støytt framover. Det var òg vanleg med ei kule på skaftet litt ovanføre bladet, for at borken skulle verta ført bort frå hendene.

I Noreg vart det vanleg å nytta borkespade rundt år 1900. Før det vart det nytta ei øks med breitt blad. Innføringa av borkespaden letta arbeidet og førte til at barkinga gjekk snøggare. Men framleis utgjorde barkinga om lag halvparten av tida det to å felle, kvista og barke eit tre. Tidsforbruket varierte etter kor mykje kvist det var på trea og etter årstida. I sevjetida var det lett å barka, men om vinteren, når borken var frosen, gjekk det mykje seinare.

Borkspadar vert òg nytta til andre oppgåver, som å hugga hol i isen i samband med isfiske. 

## Galleri

Fil:Tømmerhogging - no-nb digifoto 20160503 00186 NB MIT FNR 06766 (cropped).jpg|Borking med borkspade.
Fil:Womens Timber Corps member at work.jpg|Borking med borkspade.
Fil:Barkespadar utstilte på Norsk skogmuseum.png|Borkspadar utstilte på Norsk skogmuseum.
Fil:Nærbilete av barkespadar utstilte på Norsk skogmuseum.png|Nærbilete av borkspadar utstilte på Norsk skogmuseum.
Fil:Wira bruk barkjärn.JPG|Borkspadar produserte på Wira bruk i Sverige.


## Referansar

## Sjå òg
* Borking
* Borkemaskin
Mangen kapell

**Mangen kapell** er ei langkyrkje i tre i Aurskog-Høland kommune, Akershus fylke.

Kapellet vart teikna av ingeniør Anders Haneborg og oppført av byggmeister Martin Johnsen. Harald Borg laga glasmåleri til korveggen i 1953 og altartavla i 1956.

## Bakgrunnsstoff
* Sigrid og Håkon Christie: Mangen kapell i «Norges kirker»
* 
* Kyrkjesøk – Mangen kapell
*
Aurskog kapell

**Aurskog kapell** er  gravkapellet ved Aurskog kyrkje i Aurskog-Høland kommune, Akershus fylke. Det vart teikna av B. Askvig og oppført i 1963–64.

Byggverket er i tre og har 125 sitjeplassar. Det overtok i 2009 Grönlund-orgelet frå Oppegård kyrkje.

## Kjelder

**Denne artikkelen bygger på «[[:nb:Aurskog kapell|Aurskog kapell]]» frå ,  den 2. august 2013.*  

## Bakgrunnsstoff
* 
*
MAVEN

**MAVEN** (**Mars Atmosphere and Volatile EvolutioN**) er ein NASA-banesonde som går i bane kring Mars. Ferda vart skoten opp 18. november 2013 13:28 i lokal tid frå Cape Canaveral Air Force Station. Sonden gjekk inn i bane kring Mars 22. september 2014 (UTC).

MAVEN skal undersøkja den øvre atmosfæren og ionosfæren til Mars, og dessutan vekselverknaden mellom Mars og solvinden. Forskarar ynskjer å nytta MAVEN til å finna ut av korleis tapet av lettare gassar har påverka Mars gjennom soga til planeten. Gjennom denne kunnskapen ynskjer dei å spola tida attende og å kunna svara på kor eigna Mars har vore for liv tidlegare.

## Kjelder

* ''MAVEN Overview'' - NASA
* MAVEN » About - Universitetet i Colorado Boulder
EM i friidrett 1946

**Europameisterskapen i friidrett 1946** vart avvikla i Oslo i tida 22.&ndash;25. august. Meisterskapen vart avvikla på Bislett stadion. Gjennom meisterskapen vart det tevla i 24 øvingar for menn, og ni øvingar for kvinner.

Godtfred Holmvang frå Noreg vann tikampen og vart den einaste heimlege europameisteren. Haakon Tranberg fekk to sølvmedaljar; 100 meter og 200 meter. Høgdehopparen Birger Leirud, stavhopparen Erling Kaas, tresteghopparen Eugen Haugland, spjutkastaren Odd Mæhlum og 200-meterløparen Marit Hemstad kom alle på fjerdeplass i sine øvingar. Også kappgjengaren Oddvar Sponberg vart nummer fire på 50 km-øvinga, medan kollegaen Egil Romberg-Andersen vart nummer fem på 10 km, det same vart diskoskastaren Stein Johnson.

## Menn
### 100 meter



Dato: 23. august


### 200 m



Dato: 24. august


### 400 m



Dato: 23. august


### 800 m



Dato: 24. august


### 1500 m



Dato: 25. august


### 5000 m



Dato: 23. august


### 10&nbsp;000 m



Dato: 22. august


### Maraton



Dato: 22. august


### 10 km kappgang





### 50 km kappgang



Dato: 23. august


### 110 meter hekk



Dato: 25. august


### 400 m hekk



Dato: 24. august


### 3000 m hinder



Dato: 25. august


### 4 × 100 m stafett



Dato: 25. august


### 4 × 400 m stafett



Dato: 25. august


### Høgdehopp



Dato: 23. august


### Stavhopp



Dato: 25. august


### Lengdehopp



Dato: 24. august


### Tresteghopp



Dato: 22. august


### Kulestøyt



Dato: 23. august


### Diskoskast



Dato: 24. august


### Sleggjekast



Dato: 22. august


### Spydkast



Dato: 25. august


### Tikamp


Poengverdi frå 1934
Dato: 23.-24. august


## Kvinner
### 100 meter



Dato: 22. august


### 200 m



Dato: 25. august


### 80 meter hekk



Dato: 23. august


### 4 × 100 m stafett



Dato: 25. august


### Høgdehopp



Dato: 22. august


### Lengdehopp



Dato: 23. august


### Kulestøyt



Dato: 22. august


### Diskoskast



Dato: 23. august


### Spydkast



Dato: 24. august


## Medaljar

## Kjelder

**Denne artikkelen bygger på «[[:de:Leichtathletik-Europameisterschaften 1946|Leichtathletik-Europameisterschaften 1946]]» frå ,  den 2. august 2013.*  
**Denne artikkelen bygger på «[[:de:Leichtathletik-Europameisterschaften 1946/Medaillenspiegel|Leichtathletik-Europameisterschaften 1946/Medaillenspiegel]]» frå ,  den 2. august 2013.*  
 
*''Europamesterskapet i friidrett''. Oslo 1946.
Steinar Hunskår

**Steinar Hunskår** () er ein norsk lege, forskingsleiar ved Nasjonalt kompetansesenter for legevaktmedisin og professor II i allmennmedisin ved Universitetet i Bergen (UiB).

Etter examen artium i 1975 ved Førde gymnas studerte han matematikk ved UiB (1975-1976), tok deretter legestudiet og vart cand.med. i 1982. Seinare tok han studiar i offentleg rett og administrasjon (1984-1992). Han vart dr.med. i 1987 (UiB) på ei basalmedisinsk avhandling om smerter: «Non-narcotic antinociceptive drugs. Studies with special emphasis on appropriate behavioral tests in mice».

Han arbeidde som stipendiat ved UiB (1984-1986), frå 1986 som allmennlege i Bergen kommune og som førsteamanuensis i allmennmedisin ved UiB inntil han vart professor i 1992. Han vart spesialist i allmennmedisin i 1993 og har sidan 2001 vore fastlege på deltid i Lindås kommune. I tida 2002-2011 var han leiar for forskarlina ved Det medisinsk-odontologiske fakultet, UiB, og frå 2005 forskingsleiar ved Nasjonalt kompetansesenter for legevaktmedisin (Nklm) ved Uni Helse, Uni Research, Bergen.

## Forsking og fagutvikling i allmennmedisin
Hunskår har fram til 2013 publisert over 350 vitskapelege publikasjonar innan smerteforsking, urologiske emne (spesielt urininkontinens), legevaktmedisin og generelle allmennmedisinske emne. Han har rettleia om lag 20 kandidatar til medisinsk doktorgrad. Hunskår er ein mykje nytta foredragshaldar i inn- og utland, og har halde ei rekke inviterte foredrag ved internasjonale forskingskongressar. Han har skrive mange bokkapittel og vore medredaktør i fleire bøker. Hans mest kjente verk er læreboka «Allmennmedisin» som vert brukt i legeutdanninga i heile Norden (3. utgåve i 2013).

## Prisar og tillitsverv
Hunskår var 1999-2002 nestleiar i Nasjonalt råd for spesialistutdanning og legefordeling, og har hatt ulike tillitsverv i nasjonale og internasjonale fagorganisasjonar.

I 1989 vann han Meltzerprisen for unge forskarar ved UiB, har fleire prisar for universitetsaktivitetar, m.a. som beste undervisar ved Det medisinske fakultet, UiB, i 1999, og i 2001 Magda og Svend Aage Friederichs mindelegat - ein stor nordisk pris for undervisning, fagutvikling og forsking i allmennmedisin. Han fekk Nidarosprisen (2005) og Legevaktprisen (2007) for sin innsats for norsk allmenn- og legevaktmedisin.

## Internasjonalt arbeid
Hunskår har vore mykje aktiv i internasjonale faglege organisasjonar. Han var leiar av epidemiologikomiteen i WHOs konsensuskonferanse International Consultation on Incontinence 1999-2005. Medlem av Scientific committee i International Continence Society 2008-2011. Han er medlem i redaksjonen i fleire internasjonale medisinske tidsskrift og fagleg medarbeidar i ei rekke andre. I 2008 fekk han Hippocrates-statuen av Polish Society of Family Medicine for sitt arbeid i Polen. Dei seinare åra har han delteke i utviklinga av allmennmedisin i Sudan og han er «honorary professor» ved Gezira State University i Sudan frå 2010.

## Bakgrunnsstoff
*Publikasjonar på PubMed
*Forskningsresultat i Cristin
*Nasjonalt kompetansesenter for legevaktmedisin
EM i friidrett 1950

**Europameisterskapen i friidrett 1950** vart avvikla på Heysel-stadion i Brussel 23.&ndash;27. august 1950. Gjennom meisterskapen vart det tevla i 24 øvingar for menn, og ti øvingar for kvinner.

Norske Sverre Strandli vart europameister i sleggjekast. Rune Nilsen kom på fjerdeplass i tresteghopp og femteplass i lengdehopp, medan Martin Stokken vart nummer fire i 3000 meter hinder og nummer seks på 10000 meter. Stein Johnson kom på fjerdeplass i diskoskast, medan både Audun Boysen på 800 meter og Erling Kaas i stavhopp vart nummer fem i sine øvingar. Beste norske kvinne-plassering stod Unni Sæter for då ho vart nummer seks i femkamp.

## Menn
### 100 meter



Dato: 24. august

### 200 m




### 400 m



Dato: 25. august

### 800 m



Dato: 26. august

### 1500 m




### 5000 m




Dato: 26. august

### 10&nbsp;000 m



Dato: 23. august

### Maraton



Dato: 23. august

### 110 meter hekk



Dato: 24. august

### 400 m hekk




### 3000 m hinder




### 4 × 100 meter stafett




### 4 × 400 m stafett




### 10 km kappgang



Dato: 24. august

### 50 km kappgang



Dato: 25. august

### Høgdehopp




### Stavhopp



Dato: 26. august

### Lengdehopp



Dato: 26. august

### Tresteghopp



Dato: 23. august

### Kulestøyt



Dato: 25. august

### Diskoskast



Dato: 26. august

### Sleggjekast





### Spydkast




### Tikamp



Dato: 24. og 25. august
Poengverdi frå 1934

## Kvinner

### 100 meter



Dato: 25. august

### 200 m



Dato: 27. august

### 80 meter hekk



Dato: 26. august

### 4 × 100 meter stafett



Dato: 27. august

### Høgdehopp



Dato: 26. august

### Lengdehopp



Dato: 24. august

### Kulestøyt



Dato: 23. august

### Diskoskast



Dato: 25. august

### Spydkast



Dato: 23. august

### Femkamp



Dato: 24. og 25. august 

## Medaljetabell

## Kjelder

**Denne artikkelen bygger på «[[:de:Leichtathletik-Europameisterschaften 1950|Leichtathletik-Europameisterschaften 1950]]» frå ,  den 2. august 2013.*  
**Denne artikkelen bygger på «[[:de:Leichtathletik-Europameisterschaften 1950/Medaillenspiegel|Leichtathletik-Europameisterschaften 1950/Medaillenspiegel]]» frå ,  den 2. august 2013.*
EM i friidrett 1954

**Europameisterskapen i friidrett 1954** vart avvikla på Stade de Suisse i Bern 25. &ndash; 29. august 1954. Gjennom meisterskapen vart det tevla i 24 øvingar for menn, og elleve øvingar for kvinner.

Norske Sverre Strandli vann sølvmedaljen i sleggjekast, medan landsmennene Audun Boysen og Ernst Larsen fekk kvar sin bronsemdalje for prestasjonane på høvesvis 800 meter og 3000 meter hinder. Ingen andre nordmenn kom mellom dei seks beste i andre øvingar.

## Menn
### 100 m





### 200 m





### 400 m





### 800 m





### 1500 m





### 5000 m





### 10&nbsp;000 m





### Maraton





### 10 km kappgang





### 50 km kappgang





### 110 meter hekk





### 400 m hekk





### 3000 m hinder





### 4 × 100 m stafett





### 4 × 400 m stafett





### Høgdehopp





### Stavhopp





### Lengdehopp





### Tresteghopp





### Kulestøyt





### Diskoskast





### Sleggjekast





### Spydkast





### Tikamp


Punktewertung von 1934


## Kvinner
### 100 meter





### 200 m





### 800 m





### 80 meter hekk





### 4 × 100 meter stafett





### Høgdehopp





### Lengdehopp





### Kulestøyt





### Diskoskast





### Spydkast





### Femkamp





## Medaljetabell

## Kjelder

**Denne artikkelen bygger på «[[:de:Leichtathletik-Europameisterschaften 1954|Leichtathletik-Europameisterschaften 1954]]» frå ,  den 2. august 2013.*  
 

**Denne artikkelen bygger på «[[:de:Leichtathletik-Europameisterschaften 1954/Medaillenspiegel|Leichtathletik-Europameisterschaften 1954/Medaillenspiegel]]» frå ,  den 2. august 2013.*
Ryssby socken i Kalmar län

**Ryssby socken** er ei sokn som siden 1971 er ein del av Kalmar kommun i Kalmar län i Sverige.

Ryssby socken hadde i 1992 ein folkesetnad på 2&nbsp;122 og har eit areal på 165,3&nbsp;km², derav 164&nbsp;km² er land. Her ligg tettstadene Drag og  Rockneby med soknekyrkja Ryssby kyrka.

## Historiske hendingar
Slaget om Ryssby mellom danske og svenske styrkar blei utkjempa her i august 1611.

Den svenske komponisten Johan Helmich Roman (1694–1758) budde dei siste leveåra sine på eigedommen Lilla Haraldsmåla i Ryssby socken.

## Kjelder

* *Delar av denne artikkelen bygger på «[https://sv.wikipedia.org/w/index.php?title=Ryssby_socken,_Kalmar_län&oldid=32086228 Ryssby socken, Kalmar län]» frå , den 5. januar 2016.*
Ryssby socken, Sunnerbo

**Ryssby socken**, i tidlegare Sunnerbo herad, er eit sokn som siden 1971 er ein del av Ljungby kommun i Kronobergs län i Sverige.

Ryssby socken hadde i 2000 ein folkesetnad på 1&nbsp;438 og har eit areal på 176,3&nbsp;km², der 159,8&nbsp;km² er land. Her ligg tettstaden Ryssby med soknekyrkja Ryssby kyrka.

## Kjelder

* *Delar av denne artikkelen bygger på «[https://sv.wikipedia.org/w/index.php?title=Ryssby_socken,_Kronobergs_län&oldid=32086370 Ryssby socken, Kronobergs län]» frå , den 5. januar 2016.*
Blaker kyrkje

**Blaker kyrkje** er ei trekyrkje (bindingsverk) i Lillestrøm kommune, Akershus fylke. Kyrkja vart teikna at Otto Schønheyder og oppført av byggmeister Gulbrand Johnsen i 1881, med vigsling 21. desember. Det har elles vore kyrkje i Blaker sidan mellomalderen.

## Bakgrunnsstoff
* 
* 
* Sigrid og Håkon Christie: Blaker kirke i «Norges kirker»
* 
* Blaker kirke på Kyrkjesøk
* Artemisia.no om kyrkja
* Sørum kommune om kyrkjene i Sørum 
* Blaker og Sørum historielag om gamle kyrkjer 
*
Frogner gamle kyrkje

**Frogner gamle kyrkje** er ei langkyrkje frå ca. 1180 i Lillestrøm kommune i Akershus fylke. Byggverket er i stein og har 90 sitjeplassar.

Kyrkja brann i 1918, og dateringa byggjer på ei runeinnskrift som vart funnen på branntomta. Ny kyrkje vart oppført og vigsla i 1925, og mot slutten av 1930-åra byrja ein arbeidet med å setje i stand gamlekyrkja. Det tok mange år, men kyrkja var visstnok klar rundt 1977. Likevel vart ho vigsla først i 1981.

Mykje av teiknearbeidet i samband med innreiinga vart utført av Bjarne Hvoslef, medan Karl Ekstrøm gjorde mykje av snekkerarbeidet.

## Bakgrunnsstoff
* Sigrid og Håkon Christie: Frogner gamle kirke i «Norges kirker»
* 
* Frogner i det 20. århundre  (Blaker og Sørum historielag)
* Kyrkjesøk – Frogner gamle kirke, Sørum
* Sørum kommune om kyrkjene i Sørum 
*
Frogner kyrkje i Sørum

**Frogner nye kyrkje** er ei langkyrkje frå 1925 i Lillestrøm kommune, Akershus fylke. Byggverket er i tre og har 350 sitjeplassar. Kyrkja avløyste ei gamal steinkyrkje som brann i 1918.

## Kjelder
* Sigrid og Håkon Christie: Frogner kirke i «Norges kirker»
* Kyrkjesøk – Frogner kirke, Sørum

## Bakgrunnsstoff
* 
* Frogner i det 20. århundre  (Blaker og Sørum historielag)
* Sørum kommune om kyrkjene i Sørum 
*